Ek en My Huisgesin - Ons is Gedoop
As klein seuntjie het ek, na 'n diens waartydens babas gedoop is, vir my ma gevra of ek ook so gedoop is en hoekom dit gedoen word. Sy het verduidelik dat die water op die bloed van die Here Jesus wat ons van ons sondes reinig, wys.
Ernstige soeke na die waarheid
Die doop is 'n verbond wat die Here en die ouers maak dat, as hulle die kinders volgens Sy Woord grootmaak, Hy hulle sal red wanneer hulle later in hulle lewe hul sondes sou bely. Dit het 'n groot indruk op my gemaak en ek het op daardie oomblik besef dat dit nog nie met my gebeur het nie. 'n Paar jaar later het my pa my na die Here gelei.
As leraar het ek eens baie ernstig gesoek na wat die Bybel regtig oor die doop leer. Ek het so wyd as moontlik na alle aspekte daarvan gekyk en veral moei­te gedoen om mense wat die doop van gelowiges met onderdompeling voorstaan, uit te vra. Ek het alle bronne waarna hulle my verwys het, bestudeer.
Naas le Roux is direkteur van Kerugma Produksies, wat deur middel van multimedia-produksies die Evangelie versprei. www.kerugma.pro